《乡人吕正之教三子连中童子科盛哉前此无有也》
宋代·严焕

千秋万岁圣贤话，尽挂诸郎齿颊閒。
发纵指南知有自，昂霄耸壑定非艰。
灵椿挺挺元未老，珠树枞枞孰可攀。
过我朝阳语中曲，且停烟櫂置家山。

作者简介：严焕，字子文，常熟（今属江苏）人。高宗绍兴十二年（一一四二）进士。调徽州、临安教官。孝宗乾道三年（一一六七），通判建康府（《景定建康志》卷二四）。迁知江阴军。淳熙二年（一一七五），在太常丞任上以言者论罢（《宋会要辑稿》职官七二之一），出监福建市舶。事见《琴川志》卷八。今录诗二首。